Pianoboy

***Pianoboy*** () — Ukrayna musiqiçisi, "*[[Okean Elzı]]*", "*[[Esthetic Education]]*" və Zemfiranın keçmiş klaviaturaçısı Dmitri Şurovun solo layihəsi. 2009-cu ildə yaradılmışdır. Ukrayn, rus və ingilis dillərində mahnılar ifa edir. Layihədə Dmitrinin bacısı, Kiyev Milli Linqvistik Universitetinin məzunu Olqa Şurova da iştirak edir.

## Tarixi

2009-cu ilin əvvəlində Dmitri Şurov "*Lev və Leya*" operası üzərində işləməyə başlamışdır. Onun bir hissəsi Parisdə modelyer Alyona Axmadullinanın moda nümayişində səsləndirilmişdir. İş prosesində Şurov öz qrupunu yaratmaq ideyasına sahib idi. "*Pianoboy*" adlanan layihədə ona bacısı, Kiyev Linqvistik Universitetinin məzunu Olqa Şurova kömək etmişdir.

Dmitri Şurovun "*Pianoboy*" kimi ilk çıxışı 2009-cu ilin sentyabrında ikinci Moloko Musiqi Festivalı çərçivəsində baş tutmuşdur. Bek-vokalçı kimi Dmitri və Olqadan başqa, digər bek-vokalçı Lida Tutuola, gitaraçı İlya Qaluşko və nağara ifaçısı Andrey Nadolski də iştirak etmişdilər. Bundan sonra "*Pianoboy*" Liliya Litkovskayanın kolleksiyasının şousunda çıxış etmiş, öz dəsti ilə Britaniya kinosu həftəsini açmış və Kiyevdə "Harper's Bazaar" jurnalının ildönümü şənliyində konsert vermişdir.

2009-cu ilin noyabrında "*Pianoboy*"un radio və televiziyada ilk mahnısı "*Məna. Yox*"un premyerası keçiriilmiş və 29 dekabr 2009-cu ildə "*Pianoboy*" Kiyevdə ilk tamhüquqlu solo konsertini vermiş, burada həmin mahnıya klip çəkilmişdir. Klip qrupun gitara ifaçısı, teatr rəssamı Aleksandr Druqanovun atası kiyevli animator Dmitri Lisenbartla birlikdə Aleksandrın qızı rəssam Mariya Druqanovanın rəsmləri əsasında hazırlanmışdır.

2010-cu ilin yanvarında "*Pianoboy*" debüt albomunu yazmağa başlamış və fevralın sonunda Ukraynada klub turuna başlamışdır. Qrupun ilk heyətinə Şurovlar, Tutuola, Nadolski və gitaraçı Aleksandr Druqanov daxil idi. "*Pianoboy*" 2011-ci ilin fevral ayında "*[[Bumboks]]*" qrupu ilə birlikdə "*Etajı*" mahnısını yazmışdır. Bundan sonra qrup "*Muzıka dlya Mass*" şirkəti və eyni zamanda "*Bumboks*"un prodüseri Aleksey Soqomonovla əməkdaşlığa başlamışdır. 2011-ci ildə "*Vedma*", "*Uikend*", "*Utekay*" və "*Etajı*" mahnılarına kliplər çəkilmişdir (sonuncu "*Bumboks*" ilə birlikdə).

"*Pianoboy*" 2012-ci ilin mart ayında "*Vedma*" mahnısı sayəsində Rusiyanın "*Naşe radio*" radiostansiyasının "*Çartova dyujina*" mükafatının "İlin kəşfi" nominasiyasını qazanmışdır. 2012-ci ilin may ayında qrupun debüt albomu olan "*Prostıye veşçi*" çıxmışdır. Albom "Lavina Music" tərəfindən buraxılmışdır.. "*Pianoboy*"2012-ci ilin avqustunda "*Bumboks*" və "*TNMK*" ilə birlikdə Mixey  və Cumancinin "*Dlya tebya*" mahnısına xatirə konserti üçün kaver yazmışdır və 2013-cü ilin yanvarında bu kaver üçün video yayımlamışdılar.

2013-cü ilin sentyabrında "*Ne prekraşçay meçtat*'" albomu işıq üzü görmüşdür. "*Pianoboy*" 2014-cü ilin aprel ayında "*Rodina*" mahnısına klip çəkdirmişdir. 2014-cü ilin iyulunda qrupun Moskvada planlaşdırılan konserti Rusiya paytaxtı hökuməti tərəfindən qadağan edilmişdir.

## Heyəti

### Hal-hazırda
* Dmitri Şurov – vokal, fortepiano
* Olqa Şurova – bek-vokal, klaviatura, gitara, zərb alətləri
* Mykola Kistenev – bas gitara
* Qriqori Oleynik – nağara
* Sergey Qrızlov – gitara
* Matvey Mironov – skripka
* Denis Karaçevtsev – violonçel
* Sergey Vilka – fleyta

### Keçmiş

* Lida Tutuola – bek-vokal
* Aleksandr Druqanov – gitara
* Nikolay Xomutov – nağara
* Maksim Malışev – nağara
* Alexander Polyakov – nağara
* Andrey Nadolski – nağara
* Vladimir Pavlovski – gitara
* Maksim Tsivina – rejissor

## Diskoqrafiya
* «Простые вещи» (2012)
* «Не прекращай мечтать» (2013)
* «Take Off » (2015)

## Kliplər
* Смысла.нет (2009)
* Ведьма (2011)
* Этажи (2011)
* Отличный уикенд (2011)
* Утекай (2011)
* Простые вещи (2012)
* Света (2012)
* Для тебя (2013)
* Бандерлоги (2013)
* Поезд  (2013)
* Родина (2014)
* Горя Чуть Слышно  (2015)
* Кохання  (2015)
* Родимки  (2016)
* Шампанські очі  (2017)
* На Вершині  (2017)
* Полуничне небо  (2017)
* Все що тебе не вбиває (2018)
* Підручник (2018)
* Айсберги (2019)
* Цілуй feat. Shy (2019)
* Ніхто не сам feat. Open Kids (2019)
* Перша леді feat. Alina Pash (2019)
* Я можу все (2019)
* Сліди (2019)
* ДОЩ (2019)
* Пустеля (2019)
* Павутиння (2019)
* Кришталь (2019)
* Сьогодні це ми (2019)
* Якщо хочеш новий рік (2019)

## İstinadlar

## Xarici keçidlər
* Сайт Дмитрия Шурова 
* Pianoбой  во ВКонтакте
* Pianoбой  в Фейсбуке
* Pianoбой  на YouTube
* Pianoбой  на Last.fm